A 2017–2018-as szezon nem indult jól a számára, bár az első tétmérkőzésen augusztus 12-én a kupa első fordulójában kezdőként 76 percet játszott a másodosztályú Cittadella elleni 0–3-as vereség alkalmával, a bajnokság első fordulóiban egyáltalán nem számított játékára Roberto Donadoni vezetőedző. Később Nagy is úgy nyilatkozott, hogy ez pályafutása legnehezebb időszaka, miközben Donadoni dicsérte az edzéseken példásan dolgozó magyar középpályást.